CELEX: 62021CN0708
Language: et
Date: 2021-11-24 00:00:00
Title: Kohtuasi C-708/21 P: Évariste Boshabi 24. novembril 2021 esitatud apellatsioonkaebus Üldkohtu (seitsmes koda) 15. septembri 2021. aasta otsuse peale kohtuasjas T-107/20: Boshab versus nõukogu

31.1.2022   
            
            
               ET
            
            
               Euroopa Liidu Teataja
            
            
               C 51/21
            
         
      Évariste Boshabi 24. novembril 2021 esitatud apellatsioonkaebus Üldkohtu (seitsmes koda) 15. septembri 2021. aasta otsuse peale kohtuasjas T-107/20: Boshab versus nõukogu
      (Kohtuasi C-708/21 P)
      (2022/C 51/30)
      Kohtumenetluse keel: prantsuse
      
         Pooled
      
      
         Apellant: Évariste Boshab (esindaja: advokaadid T. Bontinck, P. De Wolf, T. Payan, A. Guillerme)
      
         Teine menetlusosaline: Euroopa Liidu Nõukogu
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada Euroopa Liidu Üldkohtu 15. septembri 2021. aasta kohtuotsus kohtuasjas T-107/20: Boshab vs. nõukogu;
               
            
                  —
               
               
                  lahendada hagi sisuliselt ja tühistada otsus 2019/2109/ÜVJP (1), kuna see jätab apellandi 8. numbri all otsuse 2010/788/ ÜVJP lisasse, ning rakendusmäärus 2019/2101/EL (2), kuna see jätab apellandi 8. numbri all määruse (EÜ) nr 1183/2005 Ia lisasse;
               
            
                  —
               
               
                  mõista mõlema kohtuastme kohtukulud välja Euroopa Liidu Nõukogult.
               
            
         Väited ja peamised argumendid
      
      Oma apellatsioonkaebuse põhjendamiseks esitab apellant kaks väidet, mis puudutavad kaitseõiguste rikkumist ja ilmet hindamisviga.
      Esimeses väites leiab apellant, et Üldkohus rikkus tema kaitseõigusi, eriti tema õigust olla ärakuulatud, sest ta ei teinud vajalikke järeldusi asjaolust, et nõukogu jättis õiguse olla ärakuulatud sisutühjaks, kuna ta ei viinud läbi vajalikke kontrolle, muu hulgas ütluste andmise korraldamise teel, ja kuna seetõttu oleks uuendatud menetlus võinud lõppeda teisiti.
      Teises väites leiab apellant, et Üldkohus on teinud ilmse hindamisvea, kuna ta ei võtnud arvesse, et piiravad meetmed on tagavat laadi ja seega oma olemuselt ajutised ning nende kehtivus sõltub nende faktiliste ja õiguslike asjaolude edasikestmisest, mis tingisid asjakohaste meetmete võtmise, ning ka vajadusest neid meetmeid kehtivana hoida, arvestades nende võtmise eesmärki; samuti leiab ta, Üldkohus ei vaielnud vastu sellele, et asjaolud, mis nõukogu esile tõi, ei saanud kuidagi põhjendada mis tahes käitumist, mis võis täita vaidlusalustesse loeteludesse kandmise kriteeriume – nimelt olla vaadeldav teona, mis on käsitatav inimõiguste ränga rikkumisena; samuti ei kritiseerinud Üldkohus vääralt seda, et nõukogu ei uurinud tõendeid, mis apellant talle läbivaatamise menetluses esitas, ega teinud selle põhjal oma enda kontrolle.
      
         (1)  Nõukogu 9. detsembri 2019. aasta otsus (ÜVJP) 2019/2109, millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid (ELT 2019, L 318, lk 134).
      
         (2)  Nõukogu 9. detsember 2019. aasta rakendusmäärus (EL) 2019/2101, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9 (ELT 2019, L 318, lk 1).